recursal/SuperWikiNEXT-32B huggingface dataset:
**கிடாரி சிரவன் குமார்** (Kidari Sravan Kumar) ஓர் இந்திய அரசியல்வாதியாவார். மாவோயிஸ்டுகளால் அரக்கு பள்ளத்தாக்கில் இவரது தந்தை கிடாரி சர்வேஸ்வர ராவ் கொல்லப்பட்டதை அடுத்து, இவர் மாநில பழங்குடியினர் நலம், ஆரம்ப சுகாதாரம், குடும்ப நலம், வைத்ய விதான பரிசத், மருந்து கட்டுப்பாடு மற்றும் ஆயுஷ் அமைச்சராக, தெலுங்கு தேசம் கட்சி அரசாங்கத்தால் பொதுத் தேர்தலில் போட்டியிடாமல் பதவியேற்றார்.

அரசியல் வாழ்க்கை
----------------

கிடாரி சிரவன் மறைந்த தெலுங்கு தேசம் கட்சியின் அரக்கு எம்எல்ஏ கிடாரி சர்வேஸ்வர ராவின் மகன் ஆவார்.  கிடாரி குடும்பத்திற்கு தெலுங்கு தேசம் கட்சியின் நன்றியின் அடையாளமாக சிரவனுக்கு அமைச்சரவை பதவி கிடைத்தது. இவர் சட்டப் பேரவை உறுப்பினராக ஆகாமல் 2018 நவம்பர் 11 ஆம் தேதி ஆந்திர அமைச்சரவையில் சுகாதாரம் மற்றும் பழங்குடியினர் நலத்துறை அமைச்சராகப் பதவியேற்றார். ஆறு மாத காலத்திற்குள் தேர்தலில் நின்று வெற்றி பெற தவறிவிட்டார். எனவே 9 மே 2019 அன்று அமைச்சர் பதவியை விட்டு விலகினார்.   2019 சட்டமன்றத் தேர்தலில் அரக்கு பள்ளத்தாக்கில் போட்டியிட்டு தோல்வியடைந்தார்.

மேற்கோள்கள்
-----------


1. ↑  "TDP MLA Kidari Sarveswara Rao, ex-MLA Siveri Soma shot dead by naxels In Araku". Headlines Today.. பார்த்த நாள்: 23 September 2018.
2. ↑  "Governor accepts Minister Kidari Sravan Kumar’s resignation".. பார்த்த நாள்: 3 June 2022.
3. ↑  "Andhra minister Kidari Sravan quits, a day before 6-month deadline to get elected ends".. பார்த்த நாள்: 3 June 2022.
**பேப்இந்தியா**  (*ஃபேப் இந்தியா*, *Fabindia* அல்லது *Fabindia Overseas Pvt. Ltd.*) துணி, தளபாடம், கைத்தறி ஆடைகள், ஆபரணங்கள் மற்றும் ஊரக இந்தியாவின் கைவினைக் கலைஞர்களால் உருவாக்கப்பட்ட இனஞ்சார்ந்த பொருட்களின் சில்லறை வணிகத்தில் ஈடுபட்டுள்ள இந்திய தொடர் பண்டகசாலை நிறுவனமாகும். இது புது தில்லி ஃபோர்டு நிறுவனத்தில் பணியாற்றிக்கொண்டிருந்த ஜான் பிசெல் என்பவரால் 1960ஆம் ஆண்டு நிறுவப்பட்டது. துவக்கத்தில் தளபாடங்களை ஏற்றுமதி செய்து கொண்டிருந்தது; 1976ஆம் ஆண்டிலிருந்து தான் உள்நாட்டிலும் விற்பனையைத் தொடங்கியது. இதன் முதல் சில்லறை விற்பனை மையத்தை புதுதில்லியின் கிரேட்டர் கைலாசில் திறந்தது. தற்போது இதற்கு இந்தியாவிலும் வெளிநாடுகளிலுமாக 170 கடைகள் உள்ளன. இதன் மேலாண் இயக்குநராக, தற்போது நிறுவனர் பிசெலின் மகன் வில்லியம் பிசெல் உள்ளார்.

2008ஆம் ஆண்டில், பேப்இந்தியாவின் வருமானம் $65 மில்லியனாக இருந்தது. தனது விற்பனைப் பொருட்களை 17 சமுதாய நிறுவனங்களிடமிருந்து பெறுகின்றது; இந்த கூட்டுறவு சமுதாயங்களின் சில விழுக்காடு பங்குகள் கைவினை கலைஞர்களின் பால் உள்ளது.

இதன் விற்பனைப் பொருட்கள் பெரும்பாலும் சிற்றூர்களிலிருந்து பெறப்படுவதால் ஊரக இந்தியாவின் வளர்ச்சிக்கும் வேலைவாய்ப்பிற்கும் வழிவகுக்கின்றது. கிட்டத்தட்ட 40,000 கைவினை மற்றும் கைத்தறி கலைஞர்கள் பயனடைவதாக அறிவித்துள்ளது. பழமையான,இனஞ்சார்ந்த பொருட்களுக்கு ஊக்கமளிப்பதாகவும் விளங்குகின்றது.

பேப்இந்தியா கடையின் உட்புறம், தில்லி.

சர்ச்சை
-------

ஏப்ரல் 3, 2015 அன்று நடுவண் மனிதவள மேம்பாட்டு அமைச்சர், இசுமிருதி இரானி கோவாவின் கண்டோலிம் பகுதியில் அமைந்திருந்த பேப்இந்தியா கடையில் உடைமாற்றும் அறையில் நடப்பவற்றைக் கண்காணிக்கும் வகையில் படம்பிடி கருவி பொருத்தப்பட்டிருப்பதைக் கண்டறிந்தார். உடனே தனது கணவருக்கும் உள்ளூர் நகரமன்ற உறுப்பினரான மைக்கேல் லோபோவிற்கும் இதனை அறிவித்தார்.

மேற்சான்றுகள்
-------------

1. 1 2  Manjeet Kripalani (March 12, 2009). "Fabindia Weaves in Artisan Shareholders". Bloomberg, *Business Week*.. பார்த்த நாள்: February 5, 2014.
2. ↑  "The Fabindia Story". *SPAN magazine*. July–August 2010 2010-12-09 அன்று. பரணிடப்பட்டது.. Error: If you specify `|archivedate=`, you must also specify `|archiveurl=`. .
3. ↑  Sethi, Sunil (July–August 2010). "A Connecticut Yankee in India". *SPAN Magazine* இம் மூலத்தில் இருந்து November 27, 2010 அன்று. பரணிடப்பட்டது.. .
4. ↑  Case study, p. 1
5. ↑  who lodged an FIR or First Information Report.

நூற்றொகை
--------

* Mira Kamdar (2007). *Planet India: How the Fastest Growing Democracy Is Transforming America and the World*. Scribner. பக். 185–188. பன்னாட்டுத் தரப்புத்தக எண்:978-1-4165-3863-9. .
* Radhika Singh (2010). *The Fabric of Our Lives: The Story of Fabindia*. Penguin Books India. பன்னாட்டுத் தரப்புத்தக எண்:978-0-670-08434-0. .
* Mukti Khaire; Prabakar Pk Kothandaraman (2010). *Fabindia Overseas Pvt. Ltd*. Harvard Business School Publishing. .
* William Nanda Bissell (2010). *Making India Work*. Penguin Books Limited. பன்னாட்டுத் தரப்புத்தக எண்:978-81-8475-393-6. .

வெளி இணைப்புகள்
---------------

* பேப்இந்தியா - அலுவல்முறை வலைத்தளம்
* Fabindia - Fabindia case
* Anjuli Bhargava, "The amazing success story of Fabindia", ரெடிப்.காம், சூன் 18, 2008.
**அரேகிருசுணா மாலிக்கு** (பிறப்பு 4 ஆகஸ்ட் 1931) இந்தியாவைச் சேர்ந்த ஓர் அரசியல்வாதியாவார். 1931 ஆம் ஆண்டு ஆகத்து மாதம் 4 ஆம் தேதியன்று இவர் பிறந்தார். ஒடிசாவைச் சேர்ந்த இவர் பிராங்கிருசுணா மற்றும் பிரணலதா மாலிக்கு தம்பதியரின் மகனாவார். ஒரு நாடாளுமன்ற உறுப்பினராக இருந்தார். சனதா கட்சியின் உறுப்பினராக இந்திய நாடாளுமன்றத்தின் மேல் சபையான மாநிலங்களவையில் ஒடிசாவை பிரதிநிதித்துவப்படுத்தினார்.    

மாலிக்கின் உடன்பிறப்புகள் கோபிநாத், உபேந்திரநாத், பரமானந்தா மற்றும் புவி இயற்பியலாளர் குமரேந்திர மாலிக்கு ஆகியோராவர். இவரது பெயரன் அபிசேக்கு மகாநந்தா ஒடிசாவைச் சேர்ந்த இந்திய தேசிய காங்கிரசு அரசியல்வாதியாவார். மாநிலங்களவையில் வைரச் சந்திர மகந்தி, சுரேந்திர மொகந்தி மற்றும் லக்சுமண மகாபாத்ரோ ஆகியோரின் சமகாலத்திய அரசியல்வாதியான அரேகிருசுணா தனது பதவிக்காலத்தில் அணு எரிபொருள்கள், அகதிகள் குடியேற்றம், காலநிலை, கலை மற்றும் சினிமா போன்ற பல்வேறு விவகாரங்களில் 500 எண்ணிக்கைக்கும் மேற்பட்ட விவாதங்களில் பங்கேற்றுள்ளார்.

மேற்கோள்கள்
-----------

1. ↑  "RAJYA SABHA MEMBERS BIOGRAPHICAL SKETCHES 1952 - 2003". Rajya Sabha.. பார்த்த நாள்: 21 June 2020.
2. ↑   *Joint Committee on Mental Health Bill, 1978: evidence*. Lok Sabha Secretariat.. பார்த்த நாள்: 23 June 2020.
3. ↑   *Parliamentary Debates: Official Report*. Council of States Secretariat.. பார்த்த நாள்: 23 June 2020.
4. ↑  "Rajyasabha Member information system".. பார்த்த நாள்: 2022-04-23.
5. ↑  "Rajya Sabha Official Debates: Browsing RSdebate". .
**மொழிக் கல்வி** (Language education) இரண்டாவது அல்லது வெளிநாட்டு மொழியைக் கற்பிக்கும் செயல்முறை மற்றும் நடைமுறையாகும். முதன்மையாக பயன்பாட்டு மொழியியலின் ஒரு கிளையாகும், ஆனால் இது ஒரு பல்துறைமைத் துறையாக இருக்கலாம்.   மொழிக் கல்விக்கு நான்கு முக்கிய கற்றல் பிரிவுகள் உள்ளன: தகவல்தொடர்பு திறன்கள், திறமைகள், குறுக்கு கலாச்சார அனுபவங்கள் மற்றும் பல்துறை கல்வியறிவுகள்.

தேவை
----

அதிகரித்து வரும் உலகமயமாக்கல், பல மொழிகளில் தொடர்பு கொள்ளக்கூடிய பணியாளர்களின் தேவையை உருவாக்கியுள்ளது. வர்த்தகம், சுற்றுலா, இராஜதந்திரம், தொழில்நுட்பம், ஊடகம், மொழிபெயர்ப்பு, விளக்கம் மற்றும் அறிவியல் போன்ற பகுதிகளில் பொதுவான மொழிகள் பயன்படுத்தப்படுகின்றன. கொரியா (கிம் யோங்-சியோ, 2009), ஜப்பான் (குபோடா, 1998) மற்றும் சீனா (கிர்க்பாட்ரிக் & ஜிச்சாங், 2002) போன்ற பல நாடுகள் ஆரம்ப மற்றும் இடைநிலைப் பள்ளிகளில் குறைந்தபட்சம் ஒரு வெளிநாட்டு மொழியையாவது கற்பிக்க கல்விக் கொள்கைகளை உருவாக்குகின்றன. இருப்பினும், இந்தியா, சிங்கப்பூர், மலேசியா, பாகிஸ்தான் மற்றும் பிலிப்பைன்ஸ் போன்ற சில நாடுகள் தங்கள் அரசாங்கங்களில் இரண்டாவது அதிகாரப்பூர்வ மொழியைப் பயன்படுத்துகின்றன. *GAO* (2010) படி, சீனா சமீபத்தில் வெளிநாட்டு மொழி கற்றலுக்கு, குறிப்பாக ஆங்கில மொழிக்கு அதிக முக்கியத்துவம் அளித்து வருகிறது.

 மாசசூசெட்ஸில் உள்ள ஓர்அமெரிக்க தனியார் மேல்நிலைப் பள்ளியில்ஆங்கிலம் பேசுபவர்களுக்குஎசுப்பானியம் இரண்டாவது மொழியாகக் கற்பிக்கப்பட்டது.
மொழிக் கல்வி ஒரு பொதுப் பள்ளிப் பாடமாக அல்லது சிறப்பு **மொழிப் பள்ளியில்** நடைபெறலாம். மொழிகளைக் கற்பிக்க பல முறைகள் உள்ளன. சில ஒப்பீட்டளவில், மற்றவை பரவலாகப் பயன்படுத்தப்படுகின்றன.

இணையவழி மற்றும் சுய படிப்புகள்
------------------------------

சுயமாகப் படிப்பதற்கு நூற்றுக்கணக்கான மொழிகள் உள்ளன. பல பதிப்பகங்கள், பல்வேறு வகையான செலவினங்களில் மற்றும் பல்வேறு முறைகளில் கற்க வழிவகைகள் உள்ளன.

### ஒலிப் பதிவுகள் மற்றும் புத்தகங்கள்

தாய்மொழி பேசுபவர்களின் ஒலிப் பதிவினைப் பயன்படுத்தி கற்பதன் மூலம் ஒலியழுத்தம் குறித்து சரியாக கற்க வழிவகை செய்யப்படுகிறது. சில பதிவுகள் கற்பவர் பேசுவதற்கு வழிவகை செய்யப்படுகிறது.மற்ற சிலவகைகள் இந்த வசதியினை வழங்குவதில்லை.

சான்றுகள்
---------

1. ↑  Spolsky, B. & Hult, F.M. (Eds.). (2008). *Handbook of educational linguistics*. Malden, MA: Blackwell.
2. ↑  Hult, F.M. (Ed.). (2010). *Directions and prospects for educational linguistics.* New York: Springer.
3. ↑  Phillips, J. K. (2007). Foreign Language Education: Whose Definition?. *The Modern Language Journal*, *91*(2), 266–268. 
பன்னாட்டுத் தர தொடர் எண் 0026-7902
4. ↑  "Reviews of Language Self-Study Courses: Comparison, Problems, Ratings". Lang1234. .
5. ↑  "Good Accents". Lang1234. .
6. ↑  Archived at Ghostarchive and the Wayback Machine: "Shadowing Step by Step". .
கவுரகரி நாயக்கின் உருவப்படம்
**கவுரகரி நாயக்கு** (Gourahari Naik) இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு நவம்பர் மாதம் 21 ஆம் தேதியன்று கியோஞ்சார் மாவட்டத்தில் மது நாயக்கின் மகனாக இவர் பிறந்தார். ஒடிசா அரசியலில் பாரதிய சனதா கட்சியின் உறுப்பினராக செயல்பட்டார். ஒடிசா சட்டமன்றத்தில் பாட்னாவை சட்டமன்ற உறுப்பினராக இரண்டு முறை பிரதிநிதித்துவப்படுத்தினார். 2000 மற்றும் 2004 ஆம் ஆண்டுகளில் நடைபெற்ற ஒடிசா சட்டப் பேரவைத் தேர்தல்களில் வெற்றி பெற்று 12ஆவது மற்றும் 13ஆவது ஒடிசா சட்டப் பேரவைக்கு தேர்ந்தெடுக்கப்பட்டார்.

2000 ஆம் ஆண்டு நடைபெற்ற ஒடிசா சட்டப் பேரவைத் தேர்தலில், பாரதிய சனதா கட்சியின் வேட்பாளராக கவுரகரி நாயக்கு பாட்னா சட்டமன்றத் தொகுதியில் போட்டியிட்டார். இந்தத் தேர்தலில் அவர் மொத்தம் 5,149 வாக்குகள் பெற்று 12-ஆவது ஒடிசா சட்டப் பேரவைக்குத் தேர்ந்தெடுக்கப்பட்டார். தனது நெருங்கிய போட்டியாளரான இந்திய தேசிய காங்கிரசு கட்சியின் பத்மலோசன் சிங்கை 962 வாக்குகள் வித்தியாசத்தில் தோற்கடித்தார். 2004 முதல் 2009 வரை இந்த சட்டமன்றத்தில் பணியாற்றினார்.

மேற்கோள்கள்
-----------

1. ↑  "MLA Gourahari Naik Profile | PATNA Constituency". .
2. ↑  "MLA Gourahari Naik Profile | PATNA Constituency". .
**அகோகோதே- 17 (WASP - 17)** என்பது விருச்சிக(தேள்) விண்மீன் குழுவில் சுமார் 1,300 ஒளி ஆண்டுகள் தொலைவில் உள்ள ஒரு F - வகை முதன்மை வரிசை விண்மீனாகும்.

**அகோகோதே- 17** திவோ என்றும் **பெயரிடப்பட்டுள்ளது**. பன்னாட்டு வானியல் ஒன்றியத்தின் 100 வது ஆண்டு விழாவின் போது கோசுட்டா இரிக்காவின் புறக்கோள் உலகங்கள் பரப்புரையில் இந்த பெயர் தேர்ந்தெடுக்கப்பட்டது. பிரிப்ரி மொழியில் திவோ என்றால் சூரியன் என்று பொருள்.

இந்த விண்மீன் அடர்தனிமங்களின் மொத்த உல்லடக்கத்தில் சூரியனை ஒத்திருந்தாலும், இதில் கரிமம் அருகியே உள்ளது.இதன் கரிம/உயிரக விகிதம் 0.18±0.04 ஆக உள்ளதால் இது சூரிய விகிதமான 0.55 மதிப்பை விட மிகவும் குறைந்ததாகும்.

கோள் அமைப்பு
------------

2009 ஆம் ஆண்டு நிலவரப்படி , ஒரு சூரியனுக்கு வெளியே உள்ள கோள் ஒன்று இந்த விண்மீனைச் சுற்றுவது உறுதி செய்யப்பட்டுள்ளது.  **டிட்சோ என்றும் இது பெயரிடப்பட்டது. அகோகோதே** - 17பி) என்ற ஒரு புறக்கோள் இதைச்சுற்றி வருகிறது. இது விண்மீனின் சுழற்சிக்கு எதிர் திசையில் வட்டணையில் இருப்பதாக நம்பப்படுகிறது , மேலும் இது வியாழனின் இரு மடங்கு உருவளவும் ஆனால் அதன் பாதிப் பொருண்மையையே பெற்றுள்ளதாகக் கூறப்படுகிறது.  முனைவான ஒளி ஆவியாதலுக்கு உட்பட்டது. இது இப்போது முதல் ஒரு பில்லியன் ஆண்டுகளுக்குள் முற்றிலும் அழிக்கப்படலாம்.

இந்தக் கோள் அகல் கோணக் கோள் தேட்டத் திட்டத்தால் கண்டுபிடிக்கப்பட்டதால், இப்பெயர் பெற்றது.

அகோகோதே-17 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Ditsö̀** | 0.486 (± 0.032) *M*J | 0.0515 (± 0.00034) | 3.735438 (± 6.8e-06) | 0.028 +0.018−0.015 |

மேற்கோள்கள்
-----------

1. ↑  "International Astronomical Union | IAU". .
2. ↑  "Approved names". .
3. ↑  Polanski, Alex S.; Crossfield, Ian J. M.; Howard, Andrew W.; Isaacson, Howard; Rice, Malena (2022), *Chemical Abundances for 25 JWST Exoplanet Host Stars with KeckSpec*, arXiv:2207.13662
4. ↑  New-found Planet Orbits Backward
5. ↑  BBC NEWS | Science & Environment |
6. ↑  D. Ehrenreich and J.-M.
கல்ஜானி ஆறு
 கல்ஜானி வடக்கு வங்காளத்தின் ஆறுகளுக்குள் காட்டப்பட்டுள்ளது
**கல்ஜானி ஆறு** (*Kaljani River*) ( வங்காள மொழி: কালজানী ) டோர்ஷா நதியின் துணை ஆறாகும், இது இமயமலையின் அடிவாரத்தில் பூட்டானில் உருவாகி (26°50'24"N 89°26'28"E) இது பூட்டான் மற்றும் இந்தியா வழியாக வடக்கிலிருந்து தெற்காக பாய்ந்து (26°16'25"N 89°35'01"E) தோர்ஷா ஆற்றுடன் சங்கமித்து மீண்டும் பிரம்மபுத்திரா ஆற்றுடன் சங்கமிக்கிறது. இது பத்மா நதியுடன் வங்காள விரிகுடாவுடன் கலக்கிறது. கல்ஜானி ஆற்றின் முக்கிய துணையாறுகள் [  ] டிமா, நோனை போன்றவை தூவார்சின் எழில் மிகு பிரதேசங்களாகின்றன. ஆற்றின் பெரும்பகுதி இந்திய மாநிலமான மேற்கு வங்கம் வழியாக பாய்கிறது. 1993 ஆம் ஆண்டில், இதன் கரையில் உள்ள அணையின் தடுப்புச் சுவர் கசிந்து, இடிந்து அலிபுர்துவார், ஹமில்தங்கஞ்ச் போன்ற நகரங்கள் வெள்ளத்தில் மூழ்கியதால் நகருக்குள் நூற்றுக்கணக்கான மக்களையும் விலங்குகளையும் கொல்லப்பட்டனர்.

கரையில் உள்ள முக்கிய இடங்கள்
----------------------------

புயென்சோலிங், ஜெய்கான், ஹமில்தங்கஞ்ச், நிம்தி, தக்சின் பரஜோர் காடு, அலிப்பூர்துவார், சிலாகனா ஆகியவை கல்ஜானி ஆற்றின் கரையில் அமைந்துள்ள சில இடங்கள்.

மேற்கோள்கள்
-----------

1. ↑   Kaljani River – Jalpaiguri
**பல்லே ரகுநாத ரெட்டி** (Palle Raghunatha Reddy) ஆந்திரப் பிரதேசத்தின் தெலுங்கு தேசம் கட்சி அரசியல்வாதியாவார். இவர், 2014 முதல் 2019 வரை புட்டபர்த்தி சட்டமன்ற உறுப்பினராக இருந்தார். 

இவர் முதன்முதலில் 1999 இல் அனந்தபூர் மாவட்டத்தில் உள்ள நல்லமடா தொகுதியிலிருந்து சட்டமன்ற பொதுத் தேர்தலில் தேர்ந்தெடுக்கப்பட்டார். பின்னர் தலைமை அரசாங்க கொறடாவாக பணியாற்றினார்  ஆனால் கட்சிக்குள் இருந்து கடுமையான எதிர்ப்பை எதிர்கொண்டார்.  2007ல் சட்ட மேலவைக்கு தேர்ந்தெடுக்கப்பட்டார். 

இவர் நா. சந்திரபாபு நாயுடுவுடன் இணைந்து விசாகப்பட்டினத்தில் தகவல் தொழில்நுட்பத்தில் ஏபி கிளவுட் இமுன்முயற்சியைத் தொடங்கினார்.

மேற்கோள்கள்
-----------



1. ↑  "Poll: Congress, TDP clear lists". *The Hindu*. 21 February 2007.. பார்த்த நாள்: 17 July 2010.
2. ↑  "Lobbying of a different sort at TDP office". *The Times of India*. 10 March 2004.. பார்த்த நாள்: 17 July 2010.
3. ↑  "Five elected unopposed to Council". *The Hindu*. 27 February 2007.. பார்த்த நாள்: 17 July 2010.
4. ↑  Patnaik, Santosh (31 July 2016). "Naidu to launch Cloud Initiative on Aug. 5". *The Hindu*. .
1-ஆம் month of the தமிழ் நாட்காட்டிவார்ப்புரு:SHORTDESC:1-ஆம் month of the தமிழ் நாட்காட்டி

தமிழர் காலக்கணிப்பு முறையின்படி ஒரு ஆண்டுக்குரிய பன்னிரெண்டு மாதங்களில் **சித்திரை** ஒன்றாவது மாதமாகும். தமிழ் மாதங்கள் பூமிக்குச் சார்பாகத் தோற்றுகின்ற சூரியனுடைய இயக்கத்தை அடிப்படையாக கொண்ட சூரியமானத்தின் படி இம்மாதங்கள் கணிக்கப்படுகின்றன. இதனால் இவை சூரிய மாதங்கள் எனப்படுகின்றன.

இராசிச்சக்கரத்தில் மேட இராசிக்குள் சூரியன் நுழைவதிலிருந்து அந்த இராசியை விட்டு வெளியேறும் வரையில் உள்ள காலம் சித்திரை மாதமாகும். சித்திரை மாதம் 31 நாட்களைக் கொண்டது. ஆங்கில நாட்காட்டியில் ஏப்ரல் மாதம் 14 ஆம் நாள் முதல் மே மாதம் 14 ஆம் நாள் வரை தமிழ் சித்திரை மாதமாகும்.

சூரியன் மேட இராசிக்குள் நுழைவது சித்திரை மாதப்பிறப்பு ஆகும். அத்துடன் சித்திரை முதல் மாதம் என்பதால் இதுவே புதிய ஆண்டின் தொடக்கமும் ஆகும். இதனால் சித்திரை மாதம் முதல் நாளைத் தமிழர் புத்தாண்டாகக் கொண்டாடுவர்.

இவற்றையும் பார்க்கவும்
----------------------

* சந்திர மாதம்
* காலக்கணிப்பு முறைகள்
* இந்திய வானியல்

வெளியிணைப்புக்கள்
-----------------

* ஆங்கில தேதியிலிருந்து தமிழ் தேதி வருவித்தல்
* தமிழ் நாட்காட்டி

  


| தமிழ் மாதங்கள் |
| --- |
| சித்திரை | வைகாசி | ஆனி | ஆடி | ஆவணி | புரட்டாசி | ஐப்பசி | கார்த்திகை | மார்கழி | தை | மாசி | பங்குனி |
**ஸ்ரீ**  என்கிற ஸ்ரீராம் நடராஜன் ஒரு இந்தியத் திரைப்பட நடிகர் ஆவார். இவர் பாலாஜி சக்திவேல் இயக்கத்தில் வெளிவந்த *வழக்கு எண் 18/9* (2012) இல் முதன்முதலாக நடிகரானார்.

மிஷ்கின் இயக்கத்தில் *ஓநாயும் ஆட்டுக்குட்டியும்* (2013) லோகேஸ் இயக்கித்தில் *மாநகரம் (திரைப்படம்)* (2017) போன்ற திரைப்படங்களில் நடித்துப் புகழ் பெற்றார்.

இவர் விஜய் தொலைக்காட்சியில் கனா காணும் காலங்கள் என்ற தொலைக்காட்சி தொடரில் நடித்துள்ளார். பின்பு விஜய் தொலைக்காட்சி நடத்திய பிக்பாஸ் தமிழ் 1 நிகழ்ச்சியில் பங்குபெற்றார்.

திரைப்படங்கள்
-------------

|  |  |  |  |
| --- | --- | --- | --- |
| **ஆண்டு** | **படம்** | **கதாப்பாத்திரம்** | **குறிப்பு** |
| 2012 | *வழக்கு எண் 18/9* | வேலு | விஜய் விருதுகள் (சிறந்த திரைப்படம்) |
| 2013 | *ஓநாயும் ஆட்டுக்குட்டியும்* | சந்ரு |  |
| 2015 | *சோன் பப்டி* | சிவா |  |
| 2016 | *வில் அம்பு* | கார்த்திக் |  |
| 2017 | *மாநகரம் (திரைப்படம்)* |  |  |

தொலைக்காட்சி
* *கனா காணும் காலங்கள்* (2006)
* *பிக் பாஸ் தமிழ் 1* (2017)

ஆதாரங்கள்
---------

1. ↑

வெளி இணைப்புகள்
---------------

* இணையத் திரைப்பட தரவுத்தளத்தில் ஸ்ரீ (நடிகர்)
**ஆயிஷா பின்த் அபூபக்கர் (ரலி)** (612-678) முகம்மது நபியின் துணைவியருள் ஒருவர்.இஸ்லாத்தின் அடிப்படையில் ‘உம்முஹாத்துல் முஃமினீன்’(**இறைநம்பிக்கையாளர்களின் அன்னையர்**)என்றும் அழைக்கப்படுபவர்.  சித்தீக்கா என்ற சிறப்புப் பெயர் இவருக்கு உண்டு.

பிறப்பு
-------

அபூபக்கர்(ரலி) உம்மு ரூமான்(ரலி) தம்பதியருக்கு மகளாக மக்காவில் பிறந்தார்கள்.

இவர்களுக்கு மூன்று சகோதரர்களும், இரண்டு சகோதரிகளும் உண்டு. இவர்களில் அப்துர் ரஹ்மான்(ரலி) சொந்த சகோதரர் ஆவார். முஹம்மத் என்பவர் அபூபக்ர் (ரலி) அவர்களின் மூன்றாவது மனைவியான அஸ்மா பின்த் உமைஸ் (ரலி) என்பவருக்குப் பிறந்தவர். அவ்ஃப் இப்னு ஹாரித் (ரலி) என்பவர் பால் குடி சகோதரர் ஆவார். இரண்டு சகோதரிகளும் அபூபக்ர் (ரலி) அவர்களின் மற்ற மனைவியருக்குப் பிறந்தவர்கள். அஸ்மா(ரலி) அவர்கள் கதீலா பின் அப்துல் உஜ்ஜா (குதைலா என்போரும் உண்டு) என்ற முதல் மனைவிக்கும், உம்மு குல்சூம்(ரலி) என்பவர் நான்காவது மனைவி உம்மு ஹபீபா(ரலி) அவர்களுக்கும் பிறந்தவர்கள்.

மேற்கோள்கள்
-----------

1. ↑  அல்-குர்ஆன் 33:6  பரணிடப்பட்டது 2014-06-06 at the வந்தவழி இயந்திரம்
2. ↑  Carl, Brockelmann (1947). *Geschichte der Islamischen Volker und Staaten [History of the Islamic Peoples, with a Review of Events, 1939-1947.*. German: G. P. Putnam's Sons.
3. ↑  Nabia, Abbott (1942). *Aishah The Beloved of Muhammad*. University of Chicago Press. பன்னாட்டுத் தரப்புத்தக எண்:978-0-405-05318-4..
4. ↑  John L. Esposito (November 12, 2012). *"A'ishah In the Islamic World: Past and Present"*. Oxford Islamic Studies Online.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cnemaspis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஆனந்தன் மரப்பல்லி** (*Anandan's day gecko*) என்பது *நெமாசுபிசு* பேரினத்தினைச் சார்ந்த சிற்றினம் (*Cnemaspis anandani*-*நெமாசுபிசு ஆனந்தனி*) ஆகும். இது இந்தியாவில் தமிழ்நாட்டில் மட்டுமே காணப்படும் அகணிய உயிரி. இது பகலாடி வகையின. ஆனந்தன் மரப்பல்லி பாறைகளில் வாழ்கின்றது. பூச்சி உண்ணும் மரப்பல்லி சிற்றினமாகும்.

மேற்கோள்கள்
-----------

* சினிமாஸ்பிஸ் ஆனந்தனி

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q85753060
* விக்கியினங்கள்: Cnemaspis anandani
* GBIF: 11162557
* IUCN: 158645960
* என்.சி.பி.ஐ: 2838820
* RD: anandani

 |
பரச்சுக்கி அருவி
 காவேரி காட்டுயிர் புகழிடம்
**மண்டியாவிலுள்ள சுற்றுலாத் தலங்கள்** (*Tourist attractions in Mandya*) என்பது இந்திய மாநிலமான கர்நாடகாவின் மண்டியாவில் அமைந்துள்ள அருங்காட்சியகங்கள், பொழுதுபோக்குப் பூங்காக்கள் அல்லது வரலாற்று நகரங்கள் போன்ற பிரபலமான சுற்றுலா தலங்களின் பட்டியலாகும்.

சுற்றுலாத் தலங்கள்
------------------

### மத்தூர்

 மத்தூரின் வைத்தியநாதபுரத்தில் சிம்சாஆறு
மண்டியாவிலிருந்து 18 கி.மீ தூரமும், 8 புகழ்பெற்ற முக்கியத்துவமும் கொண்ட மத்தூர், புராண ரீதியாக அர்ஜுனபுரம் என்று அழைக்கப்பட்டதால், இங்கு பாண்டவ இளவரசர் அருச்சுனன் யாத்திரைக்கு வந்ததாக நம்பப்படுகிறது. மிக சமீபத்திய அங்கீகரிக்கப்பட்ட வரலாற்றில், பிரித்தானியர்களுடனான திப்புவின் போர்களின் போது இந்த நகரம் பெரிதும் பாதிக்கப்பட்டது. மத்தூர் கோட்டை, உண்மையில், ஐதர் அலியால் பலப்படுத்தப்பட்டிருந்தது. 1791இல் காரன்வாலிஸ்பிரபுவால் அகற்றப்பட்டது.

 கோக்ரெபெல்லூரில் கூழைக்கடாக்கள்
இங்குள்ள முக்கியமான கோயில்களில், போசளர் காலத்தின் நரசிம்மர் கோயில், அதன் 7 அடி உயரமுள்ள உக்ர நரசிம்ம உருவம் கருப்புக் கல்லால் ஆனது.

இங்கு அமைந்துள்ள வரதராஜர் கோயில் ஆரம்பகால சோழர் அல்லது சோழருக்கு முந்தைய அமைப்பாகும். அதன் 12 அடி உயரமான அலியலநாத தெய்வம் முன்னும் பின்னும் அசாதாரண அம்சங்களுடன் விரிவாக செதுக்கப்பட்டுள்ளது, இது கன்னடத்தில் 'எல்லா தேவாரா முண்டே நோடு அல்லலநாதனா ஹிண்டே நோடு' என்று கூறியுள்ளது. அதாவது 'மற்ற அனைத்து சிலைகளையும் முன்பக்கத்தில் இருந்து பார்க்க வேண்டும். ஆனால் அலியலநாதனை பின்பக்கமிருந்தும் பார்க்க வேண்டும் '.

கொக்ரேபெல்லுர், மத்தூர் வட்டத்தில் அமைந்துள்ள ஒரு பிரபலமான பறவைகள் சரணாலயம். அதன் மத்தூர் நகரத்திலிருந்து 12 கி.மீ. தூரத்திலுள்ளது

மத்தூர் அருகேயுள்ளா ஆர்த்திபுரத்தில் 3 அடி (0.91 மீ) அடி அகலமும் 3.5 அடி (1.1 மீ) உயரமும் கொண்ட 8 ஆம் நூற்றாண்டில் பாகுபலியின் சிலையை ஆர்த்திபுராவில் இந்தியத் தொல்லியல் ஆய்வகம் தோண்டியுள்ளது.  2016 ஆம் ஆண்டில், 3 முதல் 9 ஆம் நூற்றாண்டுகளில் ஆர்த்திபுரத்தில் உள்ள பாசாதிகளுக்கு எதிரே அமைந்துள்ள மற்றொரு மலையடிவாரத்தில் செய்யப்பட்ட 13 அடி (4.0 மீ) பாகுபலியின் சிலையை தோண்டியது. 

### மலாவல்லி

 மலாவல்லியில் ஓடும் காவிரி ஆறு
மலாவல்லி மண்டியாவிலிருந்து 37 கி.மீ தொலைவில் உள்ள ஒரு வரலாற்று நகரமாகும். இது ஆங்கிலேயர்களுக்குப் பயன்படுவதைத் தடுக்க திப்பு சுல்தானால் ஓரளவு அழிக்கப்பட்டது. இப்போது பட்டுப்புழு வளர்ப்பு வளர்ப்புக்கான ஒரு முக்கிய மையமாக உள்ளது. இது மாநிலத்தின் இந்த பகுதியில் வளர்ந்து வரும் தொழிலாகும். இங்கு ஒரு தோல் பதப்படுத்தல் நிறுவனமும் உள்ளது.

சிவசமுத்திரம் அருவி, சிம்சா ஆறு, காவேரி காட்டுயிர் புகலிடம், முத்தாதி காடு, ஹலகுரு அருகே அமைந்துள்ள பீமேசுவரி காவிரி மீன்பிடி முகாம்  கலிபோரி மீன்பிடி முகாம்  போன்ற சுற்றுலா ஆர்வமுள்ள இடங்களும் இங்குள்ளன.

மேற்கோள்கள்
-----------

1. ↑  "Eighth Century Jain Temple Discovered in Maddur", *தி நியூ இந்தியன் எக்சுபிரசு*, 7 January 2015
2. ↑  Girish, M. B. (23 February 2016) [4 December 2015], "Another Jain centre under excavation in Mandya district", *தி டெக்கன் குரோனிக்கள்*
3. ↑  "Bheemeshwari". Karnataka.com. .
4. ↑  Kumar, R. Krishna (5 August 2005). "Nature's beauty beckons them". .
**ஜக்கம்புடி ராம்மோகன் ராவ்** (Jakkampudi Rammohan Rao) (6 ஆகஸ்ட் 1953 – 9 அக்டோபர் 2011) ஆந்திரப் பிரதேச சட்டமன்றத்தில் மூன்று முறை கடையம் தொகுதியின் சட்டமன்ற உறுப்பினராக இருந்தார்.  1989, 1999 மற்றும் 2004 தேர்தல்களில் இந்திய தேசிய காங்கிரசு வேட்பாளராக வெற்றி பெற்றார். 2004 இல் சாலைகள் மற்றும் கட்டிடங்கள் மாநில அமைச்சராக நியமிக்கப்பட்டார். பின்னர் கலால் துறை அமைச்சரானார். 

இவர் 6 ஆகஸ்ட் 1953 இல் அடூரில் பிறந்தார். பல ஆண்டுகளாக நீரிழிவு நரம்பியல் நோயால் பாதிக்கப்பட்டு, 9 அக்டோபர் 2011 அன்று பொல்லினேனி மருத்துவமனையில் இறந்தார். இவர் 2010 இல் ஒய். எஸ். ஆர். காங்கிரஸ் கட்சியில் சேர்ந்தார் 

கடந்த 2009-ம் ஆண்டு உடல்நலக்குறைவு காரணமாக தேர்தலில் போட்டியிட முயன்ற விஜயலட்சுமி என்பவரை திருமணம் செய்து கொண்டார்.

மேற்கோள்கள்
-----------


1. 1 2 3  "Rammohan Rao Cremated With State Honours". *Outlook*. 10 October 2011 இம் மூலத்தில் இருந்து 11 October 2011 அன்று. பரணிடப்பட்டது... பார்த்த நாள்: 11 October 2011.
2. ↑  "Former Minister Jakkampudi is dead". 10 October 2011 இம் மூலத்தில் இருந்து 19 July 2013 அன்று. பரணிடப்பட்டது... பார்த்த நாள்: 19 July 2013.
3. ↑  "Former Minister Jakkampudi is dead". 10 October 2011 இம் மூலத்தில் இருந்து 20 January 2022 அன்று. பரணிடப்பட்டது... பார்த்த நாள்: 20 January 2022.
**இரண்டாம் மகிபாலா** (*Mahipala II*) இந்திய துணைக்கண்டத்தின் வங்காள பகுதியின் ஆட்சியாளாரான மூன்றாம் விக்கிரம பாலா என்ற அரசாின் வாரிசாவார். இவர் பாலா வம்சத்தின் 13 வது அரசராவார். இவா் 6 ஆண்டுகள் ஆட்சி புாிந்தாா். இவருக்குப் பின் இரண்டாம் சுராபாலா ஆட்சிக்கு வந்தார்.

தனது இளைய சகோதரர்களான சுரபாலா மற்றும் ராமபாலா ஆகியோருடன் கடுமையான மோதலில் ஈடுபட்டார். தனது ஆட்சியின் ஆரம்பத்தில் அவர்களை சிறையில் அடைத்தார். இவரது ஆட்சியில் பொது மக்களும் துன்பத்துக்கு ஆளாயினர். மகிபாலா தனது நாட்டிலுள்ள தலைவர்களின் கிளர்ச்சியை எதிர்கொள்ள வேண்டியிருந்தது. மகிபாலாவின் இராணுவம் சிறியதாகவும், ஆயுதம் இல்லாததாகவும் இருந்தது. ஆனால் இவர் கிளர்ச்சியாளர்களுடன் போரிட வேண்டியிருந்தது. திவ்யா என்பவரின் தலைமையில் கிளர்ச்சியாளர்களால் தோற்கடிக்கப்பட்டு கொல்லப்பட்டார். கிளர்ச்சியாளர்கள் தலைநகரை ஆக்கிரமித்தனர். சுரபாலா மற்றும் ராமபாலா நகரத்தை விட்டு வெளியேறினர்.

குறிப்புகள்
-----------

1. ↑  Chowdhury, AM (2012). "Pala Dynasty". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Sengupta, Nitish K. (2011). *Land of Two Rivers: A History of Bengal from the Mahabharata to Mujib*. பன்னாட்டுத் தரப்புத்தக எண்:9780143416784. .
3. ↑  "History of Bengal Vol.1". .
4. ↑  Ganguly, Dilip Kumar (1994). *Ancient India, History and Archaeology*. பன்னாட்டுத் தரப்புத்தக எண்:9788170173045. .
**தேவேந்தர் சிங் பாப்லி** (*Devender Singh Babli*) ஜனநாயக ஜனதா கட்சியைச் சேர்ந்த இந்திய அரசியல்வாதி ஆவார். இவர் 28 டிசம்பர் 2021 அன்று அரியானா அரசாங்கத்தில் அமைச்சராக தேர்ந்தெடுக்கப்பட்டார். இவர் 24 அக்டோபர் 2019 அன்று தோஹானாவில் இருந்து அரியானா சட்டமன்ற உறுப்பினராக தேர்ந்தெடுக்கப்பட்டார் 

தேவேந்தர் சிங் பாப்லி 1,00,621 வாக்குகள் பெற்று பாரதிய ஜனதா கட்சி வேட்பாளரும் மாநில கட்சி தலைவருமான சுபாஷ் பராலாவை 52,302 வாக்குகள் வித்தியாசத்தில் தோற்கடித்தார். வெற்றி வித்தியாசம் மாநிலத்தில் எந்த ஒரு வேட்பாளரும் பெற்ற இரண்டாவது அதிகபட்ச மதிப்பெண் ஆகும். 

28 டிசம்பர் 2021 அன்று, அரியானாவில் கேபினட் அமைச்சராக தேவேந்திர சிங் பப்லி பதவியேற்றார்.  

மாநில அமைச்சராக (சுயேச்சைப் பொறுப்பு), பாப்லி இரண்டு இலாகாக்களை வைத்திருக்கிறார். இவருக்கு வளர்ச்சி மற்றும் பஞ்சாயத்துகள் துறையின் பொறுப்பு வழங்கப்பட்டுள்ளது, இது முன்னர் துணை முதல்வர் துஷ்யந்த் சவுதாலாவால் வகித்தது, மேலும் அவர் தொல்லியல் மற்றும் அருங்காட்சியகத் துறையின் தலைவராகவும் உள்ளார்.

மேற்கோள்கள்
-----------

1. ↑  "Devender Singh Babli, Kamal Gupta Sworn In As Ministers In Haryana". 28 December 2021.. பார்த்த நாள்: 20 March 2022.
2. ↑  "BJP's Kamal Gupta, JJP's Devender Devender Singh Babli sworn in as a ministers in Haryana". 28 December 2021.. பார்த்த நாள்: 20 March 2022.
3. ↑  "Haryana cabinet portfolio allocation: Urban local bodies for Gupta, panchayats for Babli". 30 December 2021.. பார்த்த நாள்: 20 March 2022.
**இராமாயணமொழிசம்பு** (ഭാഷാരാമായണചമ്പു) என்பது பூனம் நம்பூதிரியால் இயற்றப்பட்ட *மொழிசம்பு* வகையை சேர்ந்த கவிதை-வசனம் கலந்த ஒரு படைப்பாகும். *மொழிசம்பு* படைப்புகளில் இலக்கிய தரம், அளவு, ஆகியவற்றில் இது முதலிடம் பெறுகிறது. *இராமாயண மொழிசம்பு* இராவணனின் பிறப்பு, இராம அவதாரம், தாடகையின் அழிப்பு, போன்றவையில் துவங்கி சுவர்க்கத்தை அடைதல் வரை இருபது ஆய்வுக்கட்டுரைக்ளை கொண்டதாகும். கிட்டத்தட்ட இரண்டாயிரம் சுலோகங்கள், தண்டுகள், நூற்றைம்பதுக்கும் மேற்பட்ட உரைநடைகளையும் கொண்ட இந்த மாபெரும் கிரந்தத்தில் பூனத்தின் கூர்ந்து கவனிக்கும் ஆற்றல், இறைபக்தி, தடையற்ற கற்பனை, மற்றும் தகுந்த வார்த்தை பயன்பாடு, மனதின் விழிப்புணர்வு, ஆகியவற்றை காண இயலும்.

"... இவை அனைத்தையும் விட அவரது மிகப்பெரிய சாதனை படைப்பு *பாஷா ராமாயண சம்பு*விலுள்ள இராவணன் பிறப்பு முதலான பாகங்களும், மற்றும் 13 சுவாதி திருநாள் சங்கீத கீர்த்தனைகளும் வெளியிடப்பட்டது தான். அதற்கு முன்புவரை இராமாயணசம்பு என்று ஒரு படைப்பு இருந்ததாக யாரும் அறிந்திருக்கவில்லை. இவற்றில் முதல் இரண்டு பகுதிகளுக்கு இராமாயண சம்பு என்றும் மற்ற பகுதிகளுக்கு உத்தர இராமாயண சம்பு என்றும் பெயரிடப்பட்டது." -- இவ்வாறு *கேரள இலக்கிய வரலாறு* என்ற இலக்கிய நூலில் *உள்ளூர் எஸ் பரமேசுவர ஐயர்**,* அறுபத்தி நாலாவது அத்தியாயத்தில் *கே. சிதம்பர வாத்தியார்* என்பவரை பாராட்டி எழுதியுள்ளார்.

குறிப்புகள்
-----------

1. ↑  பூனம் நம்பூதிரி. "பாஷா ராமாயணம் சம்பு" (in மலையாளம்). கேரள இலக்கிய கலைக்கூடம் இம் மூலத்தில் இருந்து 2015-08-02 10:03:27 அன்று. பரணிடப்பட்டது.. .
2. ↑  "ചമ്പു", *വിക്കിപീഡിയ* (in மலையாளம்), 2022-03-16, retrieved 2023-10-24
3. ↑  "Ulloor S. Parameswara Iyer", *Wikipedia* (in ஆங்கிலம்), 2023-09-21, retrieved 2023-10-24
துரியோதன் மாஜி
**துரியோதன் மாஜி** (*Duryodhan Majhi*) (14 ஏப்ரல் 1938 - 11 ஜனவரி 2022) ஒரு இந்திய அரசியல்வாதி ஆவார்.

சுயசரிதை
--------

நூவாபடா மாவட்டத்தில் உள்ள காரியார் தொகுதியில் இருந்து ஒடிசா சட்டமன்ற உறுப்பினராக இருந்தவர் மாஜி. இவர் காரியார் தொகுதியில் இருந்து ஐந்து முறை சட்டமன்ற உறுப்பினராக இருந்தவர். இவர் ஜனதா தளத்தின் உறுப்பினராக முதன்முதலில் 1990- ஆம் ஆண்டிலும், 1995-ஆம் ஆண்டிலல் மீண்டும் ஒருமுறையும் ஒடிசா சட்டப் பேரவைக்கு தேர்ந்தெடுக்கப்பட்டார். பின்னர் இவர் 2000 மற்றும் 2004 ஆம் ஆண்டுகளில் பிஜு ஜனதா தளத்தின் உறுப்பினராகவும், 2009- ஆம் ஆண்டில் பாரதிய ஜனதா கட்சியின் உறுப்பினராகவும் சட்டமன்ற உறுப்பினராகத் தேர்ந்தெடுக்கப்பட்டார். இவர் 2000 மற்றும் 2009 ஆம் ஆண்டுகளுக்கு இடைப்பட்ட காலத்தில் தகவல் மற்றும் மக்கள் தொடர்புத் துறை அமைச்சராகவும், சுகாதாரத் துறை அமைச்சராகவும், குடும்ப நலத் திட்டம் மற்றும் ஒருங்கிணைப்பு அமைச்சராகவும், அறிவியல் மற்றும் தொழில்நுட்பத் துறை அமைச்சராகவும் பணியாற்றினார் இவர் 2014-ஆம் ஆண்டில் பிஜு ஜனதா தளத்திலிருந்து விலகினார். 2014-ஆம் ஆண்டில் ஒடிசா சட்டப் பேரவைத் தேர்தலில் பாரதிய ஜனதா கட்சி சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2019 ஆம் ஆண்டு ஒடிசா சட்டமன்றத் தேர்தலுக்கு முன்பு, இவர் பாரதிய ஜனதா கட்சியில் இருந்து விலகி மீண்டும் பிஜு ஜனதா தளத்தில் இணைந்தார்.   மாஜி புவனேஸ்வரில் 11 ஜனவரி 2022 அன்று தனது 83 வயதில் இறந்தார்.

மேற்கோள்கள்
-----------

1. ↑  "Archived copy". .
2. ↑  "Former Odisha Minister Dies". *United News of India*. .
3. ↑
4. ↑ . 11 January 2022.
பிக்கரிங்கும் அவரது மாந்தக் கணிப்பாளர்களும் ஆர்வார்டு கல்லூரி வானகாணக சி கட்டிட்த்தின் முன்னே நிற்றல், 13 மே 1913
எட்வார்டு சார்லசு பிக்கரிங் (1877 to 1919) வழிகாட்டுதலின்படி, ஆர்வர்டு கல்லூரி வான்காணகம் வானியல் தரவுகளைக் கையாள திறமை மிக்க மகளிர் குழுவைப் பணிக்கு அமர்த்தியது. இப்பணிக்காக மகளிரை அமர்த்திய முதல் நிறுவனம் ஆர்வார்டு கல்லூரி வான்காணகமே ஆகும். இவர்களில் வில்லியமினா பிளெமிங், ஆன்னி ஜம்ப் கெனான், என்றியேட்டா இலீவிட், அந்தோனியா மவுரி மேரி அன்னா திரேப்பர் ஆகியோரும் அடங்குவர். இவர்கள் முதலில் கணிப்பாளர்களாகச் சேர்ந்தாலும் பின்னர் வானியலுக்குப் பேரளவில் பங்களிப்புகள் செய்து தம் பெயரில் ஆய்வுக் கட்டுரைகளும் வெளியிட்டுள்ளனர். இப்பணியாளர்கள் ஆர்வார்டு கணிப்பாளர்கள் எனப்பட்டனர்.

வரலாறு
------

### மேரி அன்னா திரேப்பர்

### வில்லியமினா பிளெமிங்

### அந்தோனியா மவுரி

### அன்னா வின்லாக்

### ஆன்னி ஜம்ப் கெனான்

### என்றியேட்டா இலீவிட்

மேற்கோள்கள்
-----------

1. ↑  Larsen, Kristine M. (2007). *Cosmology 101*. Greenwood. பன்னாட்டுத் தரப்புத்தக எண்:0313337314.  [*page needed*]
2. ↑  Sobel, Dava (2016). *The Glass Universe*. Viking. பக். xii. பன்னாட்டுத் தரப்புத்தக எண்:9780698148697. .

விக்கிமீடியா பொதுவகத்தில்,  
 ***Harvard Computers***   
என்பதின் ஊடகங்கள் உள்ளன.

வெளி இணைப்புகள்
---------------

* Pickering's Harem
**முத்தேபிகல்** (Muddebihal) இந்திய மாநிலமான கர்நாடகாவில் பீசாப்பூர் மாவட்டத்தில் உள்ள ஒரு நகரம் மற்றும் வட்டம் ஆகும்.

நிலவியல்
--------

முத்தேபிகல் 16 ° 20 '14 "வடக்கு மற்றும் 76 ° 07 '55" கிழக்கில் (16 ° 20′14 ″ வடக்கு 76 ° 07′55 ″ கிழக்கு) அமைந்துள்ளது. கடல் மட்டத்திலிருந்து சராசரியாக 563 மீட்டர் (1847 அடி) உயரத்தில். முடேபிஹால் பிரதான மாவட்ட நகரமான பிஜாப்பூரிலிருந்து, 80 கிமீ / 49.7 மைல் தொலைவிலும், மாநில தலைநகரான பெங்களூரிலிருந்து 500 கிமீ / 310.68 மைல் தொலைவிலும் உள்ளது. முத்தேபிகலுக்கு அருகிலுள்ள பெரிய ரயில் நிலையம் அலமட்டி (23 கி.மீ), மற்றும் அருகிலுள்ள விமான நிலையம் ஐதராபாத்து 350 கி.மீ. குல்பர்கா (184 கி.மீ) தொலைவிலும் அமைந்துள்ளது

புள்ளிவிவரங்கள்
---------------

2001 ஆம் ஆண்டு இந்திய மக்கள் தொகை கணக்கெடுப்பின்படி, முத்தேபிகல் 28,219 பேர் என்ற மக்கள் தொகையைக் கொண்டிருந்தது. இது மூன்றாம் வகுப்பு நகரமாக வகைப்படுத்தப்படுகிறது. இதன் மொத்த பரப்பளவு 8.25 கிமீ 2 ஆகும். இது மக்கள் தொகையில் சமமாக பிளவுபட்டுள்ளது, ஆண்களில் 51% பேரும், பெண்கள் 49% ஆகவும், 14% மக்கள் 6 வயதிற்குட்பட்டவர்களாகவும் உள்ளனர். முத்தேபிகலின் சராசரி கல்வியறிவு விகிதம் 67% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 75%, மற்றும் பெண் கல்வியறிவு 58%. பொருளாதாரம் விவசாயத்தை சார்ந்துள்ளது. முக்கிய பயிர்கள் நிலக்கடலை, சூரியகாந்தி, கம்பு மற்றும் கோதுமை ஆகியவற்றையும் கொண்டுள்ளது. சராசரி கோடை வெப்பநிலை 42 °C ஆகவும், சராசரி குளிர்கால வெப்பநிலை 28. C ஆகவும் இருக்கும்.

முத்தேபிகல் நகர நகராட்சி மன்றம்
-------------------------------

முத்தேபிகல் நகராட்சி முதன்முதலில் 1973 இல் நிறுவப்பட்டது. இதில் 23 பகுதிகள், தேர்ந்தெடுக்கப்பட்ட 23 உறுப்பினர்கள் மற்றும் ஐந்து பரிந்துரைக்கப்பட்ட உறுப்பினர்கள் உள்ளனர்.

மேலும் காண்க
------------

* பிஜப்பூர்
* சிந்தகி
* பசவன பாகேவாடி
* குடலசங்கமம்
* பாகல்கோட்
* கர்நாடகா

குறிப்புகள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. .
**இராமலிங்க சௌடாம்பிகை அம்மன் கோயில்** என்பது தமிழ்நாடு மாநிலத்தின் கோயம்புத்தூர் மாவட்டத்தில் கோயம்புத்தூர் நகரின் இராஜ வீதியில் அமைந்துள்ள இராமலிங்க சௌடேசுவரி அம்மன் கோயில் ஆகும். ஐந்து நிலை இராஜகோபுரம் கொண்டு இக்கோயில் அமையப் பெற்றுள்ளது.

இக்கோயிலானது, கடல் மட்டத்திலிருந்து சுமார் 439.3 மீட்டர் (1441 அடி) உயரத்தில், 10°59′42″N 76°57′37″E﻿ / ﻿10.994947°N 76.960229°E﻿ / 10.994947; 76.960229 என்ற புவியியல் ஆள்கூறுகள் கொண்டு அமைந்துள்ளது.

இராமலிங்கேசுவரர், சௌடாம்பிகை அம்மன், விநாயகர், மகாவிஷ்ணுவின் தசாவதாரங்கள், சிவலிங்கம், காயத்ரி தேவி, அஷ்டலட்சுமிகள், மகிசாசுரமர்த்தினி, தத்தாத்ரேயர், நர்த்தன விநாயகர், வள்ளி தெய்வானை சமேத சுப்பிரமணியர், காமதேனு, கற்பக விருட்சம், ஆஞ்சநேயர், அறுபத்து மூன்று நாயன்மார்கள், சனீசுவரர், சப்தமாதாக்கள் ஆகியோர் இக்கோயிலில் அருள்பாலிக்கின்றனர்.

வைகாசி விசாகம், ஐப்பசி பௌர்ணமி (அன்னாபிசேகம்), தைப்பூசம், மகா சிவராத்திரி, நவராத்திரி, விஜயதசமி, தீபாவளி, ஆவணி அவிட்டம், ஆங்கில வருடப் பிறப்பு, தமிழ் வருடப் பிறப்பு, ஆருத்ரா தரிசனம் ஆகியவை இக்கோயிலின் முக்கிய திருவிழாக்களாகக் கொண்டாடப்படுகின்றன.

மேற்கோள்கள்
-----------

1. ↑  மாலை மலர் (2016-07-07). "ராமலிங்க சவுடாம்பிகை அம்மன் கோவில் - கோவை" (in ta). .

வெளி இணைப்புகள்
---------------

* கோவை இராமலிங்க சௌடாம்பிகை அம்மன் கோயில்
ருமேனியாவில் உள்ள ஒரு கிருத்தவ கல்லறைத் தோட்டம்
**இடுகாடு** அல்லது **சுடுகாடு** என்பது இறந்தவர்களை குழிதோண்டி புதைக்கும் ஒரு நிலப்பகுதி ஆகும். இது பொது இடம் என்றாலும், மக்களின் பழக்க வழக்கங்களுக்கேற்ப சமயம் மற்றும் இனம் சார்ந்த தனித்தனி இடங்களில் ஏற்படுத்திக்கொள்ளப்பட்டுள்ளது. இங்கு இறந்தவர்களின் உடலை (பிணம்) குழி தோண்டி புதைத்து இறுதிச் சடங்கு செய்கிறார்கள். சில பகுதிகளில் பிணங்களைப் புதைத்த இடத்தில் ஒரு சில ஆண்டுகள் கழித்து மீண்டும் மீண்டும் பிணங்களை புதைப்பார்கள். இது பெரும்பாலும் இந்து மதத்தின் வழக்கமாகும்.

கிறிஸ்தவ மதத்தில் இறந்தவர்களை புதைக்குமிடத்திற்கு கல்லறைத் தோட்டம் என்று பெயர். இது கிருத்துவ தேவாலயங்களின் கட்டுப்பாட்டில் இருக்கும். இங்கு இறந்தவர்களை புதைத்த இடத்தில் கல்லறை எழுப்புகின்றனர். இசுலாம் மதத்தில் இறந்தவர்களை புதைக்குமிடத்தை கபர்கிஸ்தான் என்று அழைக்கப்படுகிறது. இவை வகுப்பு வாரியத்தின் கட்டுப்பாட்டில் உள்ளன. ஸ்வீடன் நாட்டில் இறை மறுப்பாளர்களுக்கு தனியாக இடுகாடு ஏற்படுத்தப்பட்டுள்ளது.

மேற்கோள்கள்
-----------

1. ↑  "இடுகாடு". *பொருள்* ().. பார்த்த நாள்: 19 ஆகத்து 2017.
2. ↑  "நாத்திகர்களுக்காக உருவாக்கப்பட்ட முதல் இடுகாடு!". *செய்திக்கட்டுரை* ().. பார்த்த நாள்: 19 ஆகத்து 2017.

வெளி இணைப்புகள்
---------------

விக்கிமீடியா பொதுவகத்தில்,  
 ***Cemeteries***   
என்பதின் ஊடகங்கள் உள்ளன. 

* Cemeteries திறந்த ஆவணத் திட்டத்தில்
எருக்கூர் புனித சிந்தாத்திரை மாதா
**புனித சிந்தாத்திரை மாதா திருக்கோவில்** இந்தியாவில், தமிழ்நாட்டில், நாகை மாவட்டத்தில் கொள்ளிடம் ஆற்றுப்படுகையில் சீர்காழியிலிருந்து சிதம்பரம் செல்லும் (வேளாங்கண்ணி, மயிலாடுதுறை முதல் பாண்டிச்சேரி (அ) புதுச்சேரி, சென்னை) தேசிய நெடுஞ்சாலையின் 6-வது கீ.மீ இல் உள்ள ஊரான எருக்கூரில் உள்ள ஒரு கத்தோலிக்கக் கோவில்.

திருத்தல வரலாறு
---------------

கி.பி 1534 -யில் வங்கக்கடலின் கிழக்கு கடற்கரையில் உள்ள புலிகாட், சதராஸ், குன்னிமேடு, கல்பட், புதுச்சேரி, தேவனாம்பட்டினம், நாகூர், நாகப்பட்டினம் ஆகிய ஊர்களில் போர்த்துக்கீசிய வணிபர்கள் பண்டகசாலைகளையும், அதில் உள்ள சிறிய தேவாலயங்களையும் கட்டினர். தங்களுடைய ஆன்மிகத் தேவைகளுக்காகவும், மறைபரப்பு பணிகளுக்காகவும், போர்த்துக்கீசிய குருக்களையும் அழைத்து வந்தனர்.

கி.பி 1550 களில் காவிரியின் கிளையான கொள்ளிடம் ஆறும், வங்கக்கடலும் கலக்கின்ற இடத்தில் உள்ள தீவான கொலரூன் (கோலேரூன், போர்த்துகீசியர் வைத்த பெயர்), தற்பொழுது கோட்டைமேடு என்று அழைக்கப்படுகின்ற தீவில் பண்டகசாலையும், தேவாலயமும் கட்டினர். இதைச்சுற்றி போர்த்துகீசிய வணிபர்கள், யுரேசியன் மக்கள்,போர்த்துகீசிய குருக்கள், கோவா கிறிஸ்துவர்கள் குடியேறினர்.

இங்குள்ள தேவாலயத்தில் நாசரேத்தூரின் பயண மாதா சுரூபத்தைக் (Our Lady of Travelers of Nazareth) கொண்டு வந்து வழிபட்டனர். இவன்னையின் மூல வடிவம் நாசரேத்தூரில் உள்ள திருக்குடும்ப பேராலயத்தில் (இயேசுவின் தந்தை யோசேப்பு தசுப்பட்டறை வைத்திருந்த இடத்தில்) வலதுபக்கத்தில் உள்ளது.
**ஆறுமுகம் நமச்சிவாயம்** (*Arumugam Namassivayam*) என்பவர் ஓர் இந்திய அரசியல்வாதியும், புதுச்சேரி அமைச்சரும் ஆவார். இவர் இந்திய தேசிய காங்கிரசு கட்சியில் அங்கம் வகித்தவர். புதுச்சேரி சட்டமன்ற தேர்தல் 2016இல், நமச்சிவாயத்தை முதல்வர் வேட்பாளராக முன்னிறுத்தி தேர்தலை சந்தித்தது காங்கிரஸ் கட்சி, அப்போது இவர் வில்லியனூர் தொகுதியில் போட்டியிட்டு தேர்ந்தெடுக்கப்பட்டார். ஆனால் நாராயணசாமியை முதல்வராக அறிவித்தது காங்கிரஸ் கட்சி. பின்னர் இவருக்கு பொதுப்பணித்துறை ஒதுக்கப்பட்டது. அத்துடன் உள்ளாட்சி, கலால், வீட்டுவசதி உள்ளிட்ட 15-க்கும் மேற்பட்ட முக்கிய இலாக்காக்களும் வழங்கப்பட்டன.

சனவரி 25, 2021 அன்று காங்கிரஸ் கட்சியின் அடிப்படை பொறுப்பில், தற்காலிக நீக்கம் செய்யப்படுவதாக புதுச்சேரி காங்கிரஸ் தலைவர் ஏ. வி. சுப்பிரமணியம் அறிவித்ததை தொடர்ந்து, தனது அமைச்சர் மற்றும் சட்டமன்ற உறுப்பினர் பதவியை ராஜினாமா செய்தார். இதனைத் தொடர்ந்து ஜனவர் 28 2021 அன்று புது தில்லியில் உள்ள பாரதிய ஜனதா கட்சி அலுவலகத்தில் இக்கட்சியின் தேசிய பொதுச் செயலாளர் முன்னிலையில் முன்னாள் புதுச்சேரி சட்டமன்ற உறுப்பினர் தீப்பாய்ந்தனுடன் பாரதிய ஜனதா கட்சியில் இணைந்தார்.

பின்னர் 2021 புதுச்சேரி சட்டமன்றத் தேர்தலில், மண்ணாடிப்பட்டு சட்டமன்றத் தொகுதியிலிருந்து பாஜக சார்பில் போட்டியிட்டு வெற்றிபெற்றார். இதையடுத்து ரங்கசாமியின் நான்காவது அமைச்சரவையில் உள்துறை, மின்சாரம், தொழில்கள் மற்றும் வணிகம், கல்வி (பள்ளிக் கல்வி உயர்கல்வி),
விளையாட்டு மற்றும் இளைஞர் விவகாரங்கள். முன்னாள் படைவீரர் நலன் துறை அமைச்சராக பொறுப்பேற்றார்.

மேற்கோள்கள்
-----------

1. ↑  "GENERAL ELECTION TO LEGISLATIVE ASSEMBLY TRENDS & RESULT 2016 Puducherry Villianur". Election Commission of India.. பார்த்த நாள்: 22 May 2016.
2. ↑  "Tussle in Puducherry Congress for the top job". New Indian Express. 21 May 2016.. பார்த்த நாள்: 22 May 2016.
3. ↑  "Congress-DMK alliance wins Puducherry". Business Standard. 20 May 2016.. பார்த்த நாள்: 22 May 2016.
4. ↑  "புதுச்சேரி: காங்கிரஸிலிருந்து நீக்கப்பட்ட நமச்சிவாயம்; அமைச்சர், எம்.எல்.ஏ ராஜினாமா! - பின்னணி என்ன?". .  விகடன்
5. ↑  "புதுச்சேரி அமைச்சர் மற்றும் எம்.எல்.ஏ பதவிகளை ராஜினாமா செய்தார், நமச்சிவாயம்". தினத்தந்தி.. பார்த்த நாள்: January 25, 2021.
6. ↑  World, Republic. "Ex Puducherry Congress president A Namassivayam joins BJP" (in en). .
**அலெக்சாந்தர் தாமசு** (*Alexander Thomas*) என்பவர் கேரள உயர் நீதிமன்றத்தின் நீதிபதியாக பணியாற்றிய இந்திய நீதிபதி ஆவார். கேரளாவின் உயர்நீதிமன்றம் இந்திய மாநிலமான கேரளா மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளத்தில், கொச்சியில் உள்ளது.

கல்வி மற்றும் தொழில்
--------------------

நீதிபதி தாமசு திருவனந்தபுரம் பல்கலைக்கழக கல்லூரியில் பட்டம் பெற்றார். கொச்சி அறிவியல் மற்றும் தொழில்நுட்ப பல்கலைக்கழகத்தில் இயற்பியலில் முதுநிலைப் பட்டம் பெற்றார். தில்லி பல்கலைக்கழகத்தின் சட்ட புலத்தில் சட்டப் பட்டம் பெற்றார். இதனைத் தொடர்ந்து வழக்கறிஞர் பயிற்சியினை 1988-இல் தொடங்கினார். இவர் 23 சனவரி 2014 அன்று கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டு 10 மார்ச்சு 2016 முதல் நிரந்தர நீதிபதியாகப் பணியாற்றினார். இவர் 13 ஜூலை 2023 அன்று தற்காலிக தலைமை நீதிபதியாக நியமிக்கப்பட்டு 21 சூலை 2023 வரை தற்காலிக தலைமை நீதிபதியாக பணியாற்றினார். நீதிபதி தாமசு 03 செப்டம்பர் 2023 அன்று ஓய்வு பெற்றார்.

மேற்கோள்கள்
-----------

1. 1 2  "Official". .
2. ↑  "6 more judges for Kerala High Court". .
3. ↑  "Alexander Thomas appointed acting Chief Justice of Kerala HC". .
4. ↑  "Justice Alexander Thomas appointed Acting Chief Justice of Kerala High Court". .
5. ↑  "Retiring judge seeks expansion of HC". .
**ஆட்டையாம்பாளையம்** (*Attayampalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் இருக்கும் ஒரு கிராமம் ஆகும்.

"*டெக்சுவேலி*", ஜவுளி தொடர்பான வணிக மேம்பாட்டுக்கான தொழில்துறை பகுதி, இந்த இடத்திற்கு அருகில் அமைந்துள்ளது.

அருகிலுள்ள இடங்கள்
------------------

* நசியனூர்
* பெருந்துறை
* சித்தோடு
* லட்சுமி நகர்
* பவானி
* கொமராபாளையம்
* ஈரோடு
* திருவாச்சி
* மூலக்கரை

அமைவிடம்
--------

ஆட்டையாம்பாளையம் தேசிய நெடுஞ்சாலை 47-ல் நசியனூர் மற்றும் சித்தோடு இடையே அமைந்துள்ளது.

நிர்வாகம்
---------

ஆட்டையாம்பாளையம் நசியனூர் நகரப் பஞ்சாயத்து, ஈரோடு மேற்கு சட்டமன்றத் தொகுதி மற்றும் ஈரோடு மக்களவைத் தொகுதிக்கு உட்பட்டது.

மக்கள்தொகை
----------

ஆட்டையாம்பாளையத்தில் 5985 ஆண்கள் 6190 பெண்கள் என மொத்தம் 12175 பேர் வசிக்கின்றனர்.

தொழில்
------

ஆட்டையாம்பாளையத்தில் சிலர் கைத்தறி பணியில் ஈடுபட்டுள்ளனர். அருகில் உள்ள ஊர்களான ஈரோடு, பெருந்துறைக்கு வேலைக்குச் செல்கின்றனர். விவசாயம் செய்வோர் மஞ்சள் மற்றும் கரும்பு பயிரிடுகின்றனர்.

மேற்கோள்கள்
-----------

1. ↑  List of places in Erode
2. ↑ . .
**உரோசன் தலால்** (Roshen Dalal பிறப்பு 1952) ஓர் இந்திய வரலாற்றாசிரியர் மற்றும் எழுத்தாளர் ஆவார். இந்திய பண்டைய வரலாறு தொடர்பாக முனைவர் பட்டம் பெற்றவர்.    முசோரியில் பிறந்த இவர் நாட்டின் பல்வேறு பகுதிகளில் தனது பள்ளிக் கல்வியினைப் பயின்றார். மும்பை பல்கலைக்கழகத்தில் வரலாற்றில் இளங்கலைப் பட்டத்திற்குப் பிறகு, புது தில்லி ஜவஹர்லால் நேரு பல்கலைக்கழகத்தில் பண்டைய இந்திய வரலாற்றில் முதுகலை மற்றும் முனைவர் பட்டம் பெற்றார். பள்ளி மற்றும் கல்லூரியில் ஆசிரியராகப் பணியாற்றியுள்ளார்.மேலும் இந்திய வரலாறு, மதம் மற்றும் தத்துவம் மற்றும் கல்வி ஆகிய துறைகளில் ஆராய்ச்சியில் ஈடுபட்டுள்ளார். இவர் தேராதூனில் வசிக்கிறார்.

வாழ்க்கை
--------

உரோசன் தலால் 1952 இல் இந்தியாவின் முசோரியில் பிறந்தார்.

தேர்ந்தெடுக்கப்பட்ட படைப்புகள்
------------------------------

* *தி பஃபின் ஹிஸ்டரி ஆஃப் இந்தியா (2 தொகுதிகள்) பெங்குயின் புக்ஸ் இந்தியா, 1997.*
* *தெ ரிலீஜியன்ஸ் ஆஃப் இந்தியா:எ கன்சயிஸ் கைடு டூ நைன் மேஜர் ஃபெய்த்ஸ்*
* *ஹிந்துயிசம்*
* *தெ காம்பேக்ட் டைம்லைன் ஹிஸ்டரி ஆஃப் தெ வேர்ல்டு*
* *தெவேதாஸ்:அன் இன்ட்ரோடக்சன் டூ ஹிந்துயிசம் சேக்ரட் டெக்ஸ்ட்ஸ்*
* *தி பஃபின் ஹிஸ்டரி ஆஃப் தி வேர்ல்ட் (2 தொகுதிகள்) பென்குயின் புக்ஸ் இந்தியா, 2014.*

சான்றுகள்
---------

1. ↑  "Interview with Roshen Dalal – Author of The Puffin History of the World".
2. ↑  "Roshen Dalal".
3. ↑  "Roshen Dalal".
4. ↑  "Roshen Dalal - Author details".
5. ↑  Krithika, R.. "A different kind of history book".
சட்டத்தில், கடன் பத்திரம் என்பது கடனை உருவாக்கும் அல்லது ஒப்புக் கொள்ளும் ஆவணமாகும். கார்ப்பரேட் நிதியில், இந்த சொல் நடுத்தர முதல் நீண்ட கால கடன் கருவிகளைக் குறிக்கிறது, இது பெரிய நிறுவனங்களால் பணம் கடன் வாங்கப் பயன்படுகிறது. சில நாடுகளில் இந்த சொல் பத்திரங்கள், கடன் பங்குகள் அல்லது குறிப்புகளுடன் ஒன்றுக்கொன்று மாற்றாக பயன்படுத்தப்படுகிறது.

பொதுவாக கடன் பத்திரங்கள் கடன் பத்திரம் வைத்திருப்பவரால் சுதந்திரமாக மாற்றப்படும். கடன் பத்திரம் வைத்திருப்பவர்களுக்கு வாக்களிக்கும் உரிமை இல்லை மற்றும் அவர்களுக்கு வழங்கப்படும் வட்டி நிறுவனத்தின் நிதிநிலை அறிக்கைகளில் உள்ள லாபத்திற்கு எதிராக வசூலிக்கப்படுகிறது.

யுனைடெட் ஸ்டேட்ஸில்[*தெளிவுபடுத்துக*], கடனீட்டுப் பத்திரம் ஒரு பாதுகாப்பற்ற கார்ப்பரேட் பத்திரத்தை குறிப்பிடுகிறது; அதாவது, பத்திரத்தின் முதிர்ச்சியின் போது அசல் திரும்பப் பெறுவதற்கு உத்தரவாதம் அளிக்க நிலையான வருமானம் அல்லது சொத்து அல்லது கருவியின் பங்கு இல்லாத ஒரு பத்திரம். அமெரிக்காவில், பங்குகள் அல்லது பத்திரங்களுக்கு பிணை வழங்கப்படும் கடன்கள் 'அடமானப் பத்திரங்கள்' என்று அழைக்கப்படுகின்றன.

இருப்பினும், யுனைடெட் கிங்டமில் கடன் பத்திரங்கள் பொதுவாகப் பாதுகாக்கப்படுகின்றன. ஆசியாவில், நிலத்தின் மீதான கட்டணத்தின் மூலம் திருப்பிச் செலுத்துதல் பாதுகாக்கப்பட்டால், கடன் ஆவணம் அடமானம் என்று அழைக்கப்படுகிறது; நிறுவனத்தின் பிற சொத்துக்களில் கட்டணம் செலுத்துவதன் மூலம் திருப்பிச் செலுத்துதல் பாதுகாக்கப்பட்டால், ஆவணம் கடன் பத்திரம் என்று அழைக்கப்படுகிறது; எந்த பாதுகாப்பும் சம்பந்தப்படாத இடத்தில், ஆவணம் ஒரு குறிப்பு அல்லது 'பாதுகாப்பற்ற வைப்பு குறிப்பு' என்று அழைக்கப்படுகிறது.

ஒரு யு.எஸ். கார்ப்பரேஷன் கடன் பத்திரங்களை வெளியிடும் போது (பாதுகாக்கப்பட்ட கார்ப்பரேட் பத்திரங்களை வழங்குவதை விட) பயனடைகிறது, ஏனெனில் முதிர்ச்சியின் போது அசல் திருப்பிச் செலுத்துவதில் அதன் இயல்புநிலைக்கு உத்தரவாதம் அளிக்க ஒரு சொத்து அல்லது வருவாயை வழங்க நிறுவனம் அனுமதிக்கிறது. அதனால், தனித்தனி கணக்குகளை வைத்திருக்க வேண்டிய அவசியமில்லை. கடன் பத்திரத்தை வழங்கும் நிறுவனத்தால் தனி கணக்கில் வைக்கப்படும் சொத்துக்கள் அல்லது நிதிகள் மற்ற நிதி நடவடிக்கைகளுக்கு பயன்படுத்தப்படலாம்.

பிரகார்
-------

இரண்டு வகையான கடன் பத்திரங்கள் உள்ளன:

மாற்றத்தக்க கடனீட்டுப் பத்திரங்கள், இவை மாற்றத்தக்க பத்திரங்கள் அல்லது பத்திரங்கள், அவை முன்னரே தீர்மானிக்கப்பட்ட காலத்திற்குப் பிறகு வழங்கும் நிறுவனத்தின் ஈக்விட்டி பங்குகளாக மாற்றப்படலாம். "மாற்றுத்திறன்" என்பது, கார்ப்பரேட்கள் தாங்கள் வழங்கும் பத்திரங்களை வாங்குபவர்களை மிகவும் கவர்ந்திழுக்கும் வகையில் சேர்க்கக்கூடிய ஒரு அம்சமாகும். வேறுவிதமாகக் கூறினால், இது கார்ப்பரேட் பத்திரங்களுடன் தொடர்புடைய ஒரு சிறப்பு அம்சமாகும். மாற்றும் தன்மையை வாங்குபவருக்கு கிடைக்கும் நன்மையின் காரணமாக, மாற்றத்தக்க கடனீட்டுப் பத்திரங்கள் பொதுவாக மாற்ற முடியாத பெருநிறுவனப் பத்திரங்களைக் காட்டிலும் குறைந்த வட்டி விகிதங்களைக் கொண்டுள்ளன.

மாற்ற முடியாத கடனீட்டுப் பத்திரங்கள், வெறும் வழக்கமான கடன் பத்திரங்கள், பொறுப்புள்ள நிறுவனத்தின் ஈக்விட்டி பங்குகளாக மாற்றப்பட முடியாது. அவை கடனீட்டுப் பத்திரங்கள், அவற்றுடன் மாற்றத்தக்க வசதிகள் இணைக்கப்படவில்லை. இதன் விளைவாக, அவை பொதுவாக மாற்றத்தக்க சகாக்களை விட அதிக வட்டி விகிதங்களைக் கொண்டுள்ளன.
**ஸ்ரீ கிருஷ்ண சுவாமி கோயில்** (*Sree Krishna Swami Temple, Thodupuzha*) என்பது இந்திய மாநிலமான கேரளத்தின், இடுக்கி மாவட்டத்தில் உள்ள தொடுபுழா நகரின் மையத்தில் அமைந்துள்ள ஒரு இந்து கோவிலாகும். இது மூவாற்றுப்புழை ஆற்றின் துணை ஆறான தொடுபுழா ஆற்றின் கரையில் அமைந்துள்ளது. கோயில் இறைவனான கிருஷ்ணர் தனது வலது கையில் வெண்ணெய் வைத்திருக்கும் *நவநீத கிருஷ்ணர்* வடிவில் இருக்கிறார்.  கோயிலின் தாந்த்ரீக உரிமைகள் அராமல்லூர் காவநட்டு மடத்தால் நடத்தப்படுகின்றன. பூஜைகள் இரண்டு மடங்களால் நடத்தப்படுகின்றன. அவை 'பதின்ஜரே மடம்' மற்றும் 'துருதேல் மடம்' என்ற இரண்டு மடங்களாகும்.

தொன்மம்
-------

 வளாகத்தின் பிரதான சன்னதி 
கோயிலின் தோற்றம் பல பண்டைய புராணங்களுடன் தொடர்புடையதாக உள்ளது. ஒரு காலத்தில் பல்வேறு கோயில்களுக்கு யாத்திரை மேற்கொண்டு அலைந்து திரிந்துகொண்டிருந்த ஒரு பிராமணர் இங்கு வந்து கிருஷ்ணரின் தெய்வீக தரிசனத்தைப் பெற்றார் என்பது பிரபலமான தொன்மம் ஆகும். கிருஷ்ணரின் தரிசனத்தைப் பெற்றபின், அருகிலுள்ள ஆற்றில் ( *தொடுபுழையாறு* ) குளித்து உடலை தூய்மையாக்கி, தெய்வத்துக்கு விளக்கு *ஏற்றி நிவேயத்தை* வழங்கினார். இது மலையாள மாதமான *மீனத்தில் சோதி* நாளில் நடந்தது. பொதுவாக இந்த நிகழ்வே கோவிலின் தோற்றத்திற்கு முதன்மைக் காரணம் என்று நம்பப்படுகிறது. பின்னர், கீழைமலைநாட்டு அரசன் இந்த இடத்தில் ஒரு கோயிலைக் கட்டி, சிலையமைத்து குடமுழுக்கு செய்தார். இக்கோயிலில் ஆண்டுதோறும், புகழ்பெற்ற *சோதியூத்து உற்சவம்* என்னும் வாழாவானது பத்து நாட்கள் நடத்தப்படுகிறது. அப்போது இது இங்கு வரும் பக்தர்களுக்கு அன்னதானம் அளிக்கப்படுகிறது. இந்த கோயில் இப்போது அறங்காவலர் குழுவின் நிர்வாகத்தின் கீழ் உள்ளது.

பூசைகள்
-------

காலையில் 'உஷா பூஜை' மற்றும் 'அபிஷேகம்' ஆகியவை செய்யப்படுகின்றன. முந்தைய நாளில் அணிவிக்கப்பட்ட மலர் மாலைகள் தினமும் காலையில் அகற்றப்படுகின்றன. 'நிலாபதுதரா' அல்லது புனித மேடை கோவிலுக்கு முன்னால் அமைந்துள்ளது. திருவிழாவின் போது இறைவனின் சிலையானது கருவறையில் இருந்து வெளியே எடுத்துவரப்பட்ட இந்த மேடைக்கு கொண்டுவரப்பட்டு முழுமையாக அலங்கரிக்கப்பட்டு மீண்டும் கருவறைக்கு எடுத்துச் செல்லப்படுகிறது.

திருவிழாக்கள்
-------------

கோயிலின் ஆண்டுத் திருவிழாவானது மலையாள மாதமான மீனம் (மார்ச் / ஏப்ரல்) மாதத்தில் நடத்தப்படுகிறது. உற்சவ பலி என்ற புனித விழாவானது விழாவின் ஒன்பதாம் நாளன்று ஆயிரக்கணக்கான பக்தர்கள் முன்னிலையில் நடத்தப்படுகிறது. இந்த கோவிலிலுக்கு சொந்தமான மிகப்பெரிய திருமண மண்டபமானது மத்திய திருவிதாங்கூர் பிராந்தியத்தில் 'கிருஷ்ண தீர்த்தம்' என்று பெயரில் உள்ளது.

பரிவார தெய்வங்கள்
-----------------

இந்த கோவிலில் பகவதி, சிவன், பிள்ளையார் மற்றும் நாகர் ஆகியோர் பிற தெய்வங்களாக உள்ளனர்.

குறிப்புகள்
-----------

1. ↑  "Temples of Idukki". .
2. ↑  "Thodupuzha, Thodupuzha map, Thommankuthu, Idukki map,Thodupuzha Tourism, Thodupuzha Tourist Places". .
3. ↑  "IDUKKI". .
4. ↑  "Pilgrim Centres | Religious Places in Idukki | Kerala | Kerala". .